«**Ұлттық құндылықтар арқылы зияткерлік, ерте кәсіптік бағдарлау қабілетін дамыту»**

**Астана қаласы әкімдігінің №87 «Қадыр» балабақшасының әдіскері**

**Аханова Ляйля Жакановна**

Тақырыптың мақсаты: Ұлттық құндылықтар арқылы, балалардың кәсіптер әлемі туралы білімдерін қалыптастыру, үлкендердің еңбек әрекетіне қызығушылықтарын арттыру.

**Ұлттық құндылықтарымызға деген не?**

Әрбір ұлттың болмысында ғасырлар бойы атадан балаға мирас болып келе жатқан адамгершілік қағидаттары. Ғасырдан-ғасырға жеткен халықтың қазынасы: тілі , салт –дәстүрі, әдебиеті, өнері, рухани байлығы.

Менің ойымша, сол құндылықтардың арқасында біз өзіміздің халықтық қалпымызды сақтап, әлемге танылып отырмыз. Сондықтан да кешеден бүгінге сол құндылықтарымыз  қалай жетті, ертеңгі күнге жеткізе аламыз ба деген сұраққа жауап іздеп көрейік.

       Ұлттық болмыс, оны дәріптеу отбасынан, ошаққасынан басталады. Отбасы –  тәрбиенің тамаша мектебі. Үлкенді сыйлауға, ана тілін ардақтауға, салт-дәстүрімізді сақтауға тәрбиеленсек, ұшқанда да соны іліп, жүрген жерімізде сол құндылықтарды дәріптейміз. Әкесі мен баласы, қызы мен анасы арасындағы жарасты қарым-қатынас отбасындағы ұлттық дәстүрді берік ұстанудың бір жолы. Халқымыз ұлын-нарға, қызын арға балап, татулықты абысындар арасынан тапқан, жігіттің бойынан елге қорған боларлық батырлық қасиетті іздеген. Осындай тәрбие арқылы құндылықтарды қалыптастырған.

Мектеп жасына дейінгі балаларға ұлттық құндылықтар арқылы ерте кәсіптік бағдарлау қабілетін дамыту үшін сан түрлі қызықты іс шарала ұйымдастыруға болады. Мысалы, біздің балабақшада келесі кездесулер ұйымдастырлды.

Ақмола облысының белгілі қолөнер шебері Күлянда Ғалиасқарқызының “Балбөбек” тобының тәрбиеленушілерімен кездесу өтті. Кездесу барысында Күлянда Ғалиасқарқызы, балаларды қазақ халқының ұлттық өнерінің бірі – ою-өрнекпен, олардың түрлерімен, атауларымен таныстырды. Балаларға түрлі түсті қағаздан тұмарша жасауды үйретті, тұмаршаның қадір-қасиеті туралы айтып өтті.

Балаларды музыкамен байланысты мамандықтар оның ішінде Роза Бағланова атындағы театрдың, қазақ халқының дәстүрлі әндер орындаушысы, “Еркемай” тобының ата-анасы **Перизат Тұраровамен** “Көңілге түрлі ой салар, әнді сүйсең менше сүй” атты кездесуі өтті.

**Перизат б**алалармен бірге распевка айтып, Қазақстан Республикасының әнұранын аккомпонементпен орындады.

“Нағыз қазақ, қазақ емес, нағыз қазақ – домбыра” демекші,

балаларға домбыра, оның құрылымы, неден жасалатыны, қандай дыбыс шығаратыны туралы әңгімелеп берді.

**Мектепалды «Балдаурен» тобының ата-анасы тігінші Смагулова Арайлым** балаларды тігінші мамандығымен таныстырды.

Мақсаты: «Тігінші» мамандығы туралы түсініктерін кеңейту. Киім туралы білімдерін бекіту. Тігуге қолданылатын құралдар мен маталар туралы балалардың ойларын дамыту. Балабақша мен ата-ана арасындағы қарым-қатынасты күшейте отырып, отбасында балаға ата-ананың ықпалын арттыру. Балаларды ата-ана еңбегін құрметтеуге тәрбиелеу.

**Смагулова Арайлым** балаларды тігінші заттарымен таныстырған соң, «Тігіншіге не керек?» атты дидактикалық ойын ойнатты.

**Мектепалды «Звездочка» тобының** Мұхамедқалиевтің Ерасылдың атасы Мұхамедқалиев Жаңбырша Негметжанұлымен кездесу өтті. Мұхамедқалиев Ж.Н.– агроном, Торғай облыстық тәжірибе станциясының ауыл шаруашылығы бөлімінің аға ғылыми қызметкері, Державин ауданының бас агрономы, директоры. «Маяк» совхозының құрметті мейманы болып келген, біраз уақыт «Нұржан» шаруа қожалығын басқарады.

Іс-шара, балалардың астық өсіруші, нан өсіруші мамандығы туралы білімдерін кеңейту мақсатында өткізілді. Балалардың нанға, оны өсірген адамдарға деген құрметін арттыру.

Бұл іс-шара украин халық ертегісі «Колосокты» сахналаудан басталды.

Ерасылдың атасы Жаңбырша Негметжанұлы балаларға астық өсіруші мамандығы туралы, қазір нанның қалай өсетіні туралы айтып берді. Балалар егістегі еңбек, комбайншы мамандығы туралы сұрақтар қойып, нан көп адамның еңбегінің жемісі екенін түсінді. Балалар наубайшы, астық өсіруші, комбайншы мамандықтары туралы негізгі түсініктерді білді.

«Бәрі де ұннан» тақырыбында нан өнімдерінің көрмесі ұйымдастырылды. Ата-аналар мен балалар өздерінің қиялдары мен тапқырлықтарын көрсете отырып, түрлі ұн өнімдерін дайындады.

Мұхамедқалиев Жаңбырша Негметжанұлы іс-шараға жоғары баға беріп, балабақшаның ұстаздар қауымына өз алғысын білдірді.

**«Нұрай» мектепалды тобында «Дәрігер» мамандығымен танысу ұйымдастырылды.**

**Мақсаты: Мамандықтар туралы түсінікт**ерін кеңейту, дәрігер мамандығымен таныстыру, балалардың дүниетанымын жан-жақты дамыту. Кездесуге «Нұрай» тобының ата-анасы Нуртазаева Гаухар Буркитқызы №9 қалалық емханасының Лор дәрігері келді. Кездесуде дәрігер мамандығы туралы ақпарат, қауіпсіздік шаралары туралы айтылды. Балалармен дәрігер мамандығына қатысты ойындар ойналып, балалар сұрақтарға жауап берді. Балалар болашақта қандай мамандыққа қызығатыны туралы әңгімелеп берді.

**Мектепалды «Звездочка» тобында** «Өрт сөндірушілер – ерлік кәсіптің адамдары» атты іс-шара өткізілді. Іс шараға келесі қонақтар шақырылды: «Өрт сөндірушілер мен құтқарушылар мұражайының» меңгерушісі – Камелова Құралай Тұяққызы, Төтенше жағдайлар департаментінің қызметкерлері Есіл ауданы: «ЕСІЛ» ауданы Төтенше жағдайлар бөлімінің аға инженері, аға лейтенант Жолбозуков Әділжан Жанатұлы, «ЕСІЛ» ауданының Төтенше жағдайлар жөніндегі инженері, лейтенант Махамбет Әліби Мәуленұлы, «Звездочка» мектепалды даярлық тобының ата-аналары.

Балалардың бойында өрттің пайдасы мен зияны туралы түсінік қалыптастыру, балаларда өрт қауіпсіздігінің негізгі ережелерін театрландырылған іс-шаралар арқылы бекіту мақсатында педагог Н.Батарбекова мен музыка жетекшісі Г.Мурашбекова және мектепалды даярлық «Звездочка» тобының балалары «Ормандағы өрт» музыкалық театрландырылған қойылымын көрсетті.

Мектеп жасына дейінгі балалар мен балалар арасында өрт қауіпсіздігі туралы түсінік қалыптастыру мақсатында спорт нұсқаушысы Қ.Мұханова, мұғалім А.Ахметова, музыка жетекшісі Г.Мурашбекова «Өрт сөндірушілер оқуда» атты дене шынықтыру іс-шарасын ұйымдастырды.

Шара соңында Есіл ауданы Төтенше жағдайлар басқармасының қызметкерлері ұйымдастырушыларға алғыс айтып, алғыс хаттар табыс етті.

«Өрт сөндірушілер мен құтқарушылар мұражайының» басшысы Камелова Құралай Тұяққызы іс-шараны жоғары бағалап, іс-шараны ұйымдастырғаны үшін алғысын білдіріп, өрт сөндірушілер дулығасын сыйға тартты, сондай-ақ одан әрі ынтымақтастыққа шақырды.

Қазақ халқы көне заманнан бері сөзге шешен, данышпан, ақылды, аталы сөзге тоқтаған, қариямен қасарыспаған, үлкенді үлгі етіп сыйлап, кішіні кішіпейілділікпен құрметтеген халық.

Қазіргі таңда біз ерте кәсіптік бағдар беруді балабақшадан бастау керек десек, қазақ халқы ерте кәсіптік бағдар беруді баланың тәй-тәй басқанынан бастап басталады деген.

Мысалы, бәріміз “Тұсау кесу” дәстүрін білеміз, баланың тұсауы кесіледі, оның алдына бірнеше зат қойылады: домбыра, кітап, ақша, қайсысын таңдаса сол болады деп болжаған, міне тәрбие қайдан басталады.

Сонымен қатар, ерте кәсіптік бағдар беру патриоттық сезім мазмұны жағынан да сан қырлы. Бұған туған жерге деген сүйіспеншілік, өз халқына, ата-анасына деген мақтаныш, сыртқы әлеммен ажырамас сезім, өз елінің байлығын сақтауға және көбейтуге деген ұмтылыс жатады. Алғашқы кәсіптік бағдар беру іс-шаралары адамгершілік-патриоттық сезімдерді дамытуға ықпал етеді, мысалы, егістіктегі қиын, бірақ сауапты еңбек – агроном, дәрігер, өрт сөндіруші т.б. отбасы мен достары (әке, шеше, ата), Отан үшін мақтаныш. Мектепке дейінгі жаста қарым-қатынас қабілеттері дамып, кәсіби іс-әрекеттің негізі қаланады. Мектепке дейінгі балалық шақ – баланың өмірлік жолын және кәсіби бағдарын одан әрі анықтауға мүмкіндік беретін білім берудің алғашқы кезеңі.

Сондықтан, қорыта келе айтқанда ерте кәсіптік беруді балабақшадан бастап, оны ұлттық құндылықтармен ұштастырсақ, ұлттық құндылықтарды түсіне алатын саналы ұрпақ тәрбиелеп шығарамыз.







